[{"text_idx": "#000000", "text": "Mae KESS 2 a KESS 2 Dwyrain yn cymryd camau i sicrhau bod ein ti\u0302m a\u2019n partneriaid yn cydnabod cynaliadwyedd yn ein holl weithgareddau. Rydym yn dangos hyn drwy roi ystyriaeth ystyrlon i les cenedlaethau\u2019r presennol a\u2019r dyfodol ym mhopeth a wnawn. Drwy fabwysiadu\u2019r dull arloesol a rhesymegol hwn o reoli a chyflawni prosiectau rydym yn hyrwyddo \u2018Deddf Llesiant Cenedlaethau\u2019r Dyfodol (Cymru) 2015\u2019 Llywodraeth Cymru a ddaeth yn gyfraith fis Ebrill 2016."}, {"text_idx": "#000001", "text": "Yn ystod oes KESS 2 rydym yn cynllunio i weithio drwy broses o ddysgu gweithredol er mwyn gwella ein dealltwriaeth o beth yw gwir ystyr cynaliadwyedd a llesiant i ni a\u2019n partneriaid. Rydym yn frwdfrydig iawn am bartneru gydag eraill sy\u2019n rhannu\u2019r un weledigaeth ac sydd ar daith debyg."}, {"text_idx": "#000008", "text": "Wrth ddylunio prosiect mae\u2019n bwysig ystyried effaith posib ein penderfyniadau ar y bobl sy\u2019n byw yng Nghymru ar hyn o bryd ac yn y dyfodol. Er mai\u2019n prif gymhelliant yw dod ag ysgolheigion prifysgol, myfyrwyr a busnesau ynghyd i ddatrys y prif heriau er mwyn rhoi hwb i\u2019r economi rydym hefyd yn sylweddoli fod yr economi yn ddibynnol ar yr amgylchedd, cymdeithas a diwylliant. Os ydym eisiau datblygu mentrau cynaliadwy yn yr hir dymor, mae\u2019n bwysig ein bod yn ystyried sut mae gwellau\u2019r pedwar agwedd mewn modd cyfartal."}, {"text_idx": "#000009", "text": "Er mwyn cyflawni hyn rydym wedi mabwysiadu\u2019r pum ffordd o weithio, er mwyn ein cynorthwyo i gydweithio\u2019n well, osgoi ailadrodd camgymeriadau\u2019r gorffennol a thaclo rhai o\u2019r heriau sy\u2019n ein hwynebu."}, {"text_idx": "#000010", "text": "Mae\u2019n rhaid cyd-bwyso\u2019r atebion byr a hir dymor, gan gyflawni anghenion y presennol wrth warchod anghenion y dyfodol."}, {"text_idx": "#000011", "text": "Mae atal yn well na gwellhad. Mae\u2019n rhaid ystyried os yw\u2019r weithred o dan sylw yn mynd i atal problemau rhag ddigwydd neu waethygu \u2013 neu ydyn nhw\u2019n mynd i wneud pethau\u2019n well."}, {"text_idx": "#000012", "text": "Mae\u2019n rhaid i ni ystyried sut mae ein hamcanion yn effeithio ar bob un o\u2019r nodau llesiant ac ar amcanion pobl eraill."}, {"text_idx": "#000013", "text": "Mae rhaid i ti\u0302m y prosiect geisio cydweithio gydag unrhyw un (mewnol/allanol) fyddai\u2019n gallu ein cynorthwyo i gyflawni ein hamcanion llesiant."}, {"text_idx": "#000014", "text": "Mae\u2019n hynod bwysig cynnwys cyn gymaint o bobl (budd-ddeiliad) a\u0302 phosib i\u2019n helpu i gyflawni ein hamcanion llesiant ar y cyd, ac i adlewyrchu\u2019r amrywiaeth o fewn yr ardal a wasanaethir."}, {"text_idx": "#000015", "text": "Rydym wedi defnyddio\u2019r saith nod llesiant o\u2019r Ddeddf i ddiffinio ein nodau ein hunain. Mae ein myfyrwyr, partneriaid cwmni ac ein academyddion oll yn ceisio dangos bod ein gweithgareddau yn cyfrannu at y saith nod llesiant canlynol:"}, {"text_idx": "#000016", "text": "Cymuned KESS 2 sy\u2019n fwy cyfartal"}, {"text_idx": "#000017", "text": "Galluogi pobl i gyflawni eu potensial beth bynnag yw eu cefndir neu amgylchiadau."}, {"text_idx": "#000019", "text": "Creu amgylchedd iach er mwyn cynnal cymdeithas, economi ac ecoleg gydnerth, a chymdeithas sy\u2019n addasu i newid."}, {"text_idx": "#000020", "text": "Cyfrannu at gymdeithas sy\u2019n arloesol, cynhyrchiol, carbon-isel sy\u2019n defnyddio adnoddau\u2019n effeithiol a chyfrannol."}, {"text_idx": "#000025", "text": "Creating capable, safe and well-connected communities."}, {"text_idx": "#000032", "text": "Mae\u2019r Cenhedloedd Unedig wedi datgan 2020 fel dechrau\u2019r Degawd o Weithredu, sy\u2019n galw ar gyflymu atebion cynaliadwy i heriau mwyaf y byd \u2013 sy\u2019n amrywio o dlodi a gender i newid hinsawdd, anghydraddoldeb a chau\u2019r bwlch ariannol."}]